मई, 2017 में भी मेरा पाला ऐसे ही कुछ संगठनों से पड़ा था। उस समय मैं उत्तर प्रदेश में स्थित सहारनपुर के शब्बीरपुर की दलित बस्ती को जलाए जाने की घटना पर लिख रहा था। उस दौरान करणी सेना, प्रताप सेना आदि से जुडे लोग फूलन देवी के हत्यारे शेर सिंह राणा को आगे कर दलित-पिछडों के खिलाफ उन्माद का वातावरण तैयार करने में जुटे हुए थे। राजपूत जाति के इन युवाओं की मन:स्थिति भी ठीक वैसी ही थी, जैसी रणवीर सेना के इन भूमिहार युवकों की है।